Document ID: 31989D0126

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 31ης Ιανουαρίου 1989
για την έγκριση ειδικού προγράμματος σχετικά με την επεξεργασία και μεταποίηση παρθένου ελαιολάδου που υπέβαλε η ισπανική κυβέρνηση σύμφωνα με τον κανονισμό (ΕΟΚ) αριθ. 355/77 του Συμβουλίου της 15ης Φεβρουαρίου 1977
(Το κείμενο στην ισπανική γλώσσα είναι το μόνο αυθεντικό)
(89/126/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 355/77 του Συμβουλίου της 15ης Φεβρουαρίου 1977 περί κοινής δράσεως για τη βελτίωση των συνθηκών μεταποιήσεως και εμπορίας των γεωργικών και αλιευτικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1760/87 (2), και ιδίως το άρθρο 5,
Εκτιμώντας:
ότι στις 23 Νοεμβρίου 1987 η ισπανική κυβέρνηση υπέβαλε ειδικό πρόγραμμα σχετικά με τον τομέα του ελαιολάδου και υπέβαλε συμπληρωματικά στοιχεία στις 10 Αυγούστου 1988 και στις 22 Σεπτεμβρίου 1988·
ότι σκοπός αυτού του ειδικού προγράμματος είναι η ορθολογική οργάνωση και προσαρμογή της επεξεργασίας και εμπορίας παρθένου ελαιολάδου στις αυτόνομες ισπανικές περιοχές της Ανδαλουσίας, Castilla-la-Mancha, Extremadura, Catalunia, Valencia, Aragon, Madrid, Castilla-Leon, Murcia και Baleares, για να αυξηθεί η ανταγωνιστικότητα του τομέα και να αυξηθεί η αξία της παραγωγής · ότι επομένως αποτελεί ένα πρόγραμμα κατά την έννοια του άρθρου 2 του κανονισμού (ΕΟΚ) αριθ. 355/77·
ότι για να είναι καλή η ποιότητα του παρθένου ελαιολάδου χρειάζεται μικρότερος χρόνος αποθεματοποίησης πριν από την επεξεργασία για τις ελιές που έχουν συγκομισθεί· ότι είναι σωστό να διευρυνθούν τα κριτήρια της Επιτροπής (3) στο σημείο Β.6.23 σχετικά με την επιλογή των σχεδίων που χρηματοδοτούνται σύμφωνα με τον κανονισμό (ΕΟΚ) αριθ. 355/77, ώστε να είναι δυνατό το πρόγραμμα να καλύπτει επενδύσεις που οδηγούν σε αύξηση της ικανότητας ελαιοτριβείου, ακόμη και στην περίπτωση που δεν αποδεικνύεται ότι καταργείται σε άλλα ελαιοτριβεία ανάλογη ικανότητα, εφόσον οι επενδύσεις αυτές εξυπηρετούν αυτό το σκοπό·
ότι η έγκριση του προγράμματος αυτού δεν καλύπτει επενδύσεις στον τομέα της έρευνας και ανάπτυξης, κυρίως στον τομέα της επεξεργασίας των αποβλήτων· ότι το πρόγραμμα αυτό παρέχει επαρκή στοιχεία, όπως απαιτείται βάσει του άρθρου 3 του κανονισμού (ΕΟΚ) αριθ. 355/77 που αποδεικνύουν ότι οι στόχοι που προβλέπονται στο άρθρο 1 του κανονισμού αυτού, είναι δυνατόν να επιτευχθούν στον τομέα του παρθένου ελαιολάδου στην Ισπανία·
ότι ο χρόνος που υπολογίζεται ότι απαιτείται για την εφαρμογή του προγράμματος αυτού, δεν υπερβαίνει την περίοδο που αναφέρεται στο άρθρο 3 παράγραφος 1 στοιχείο ζ) του κανονισμού·
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το πρόγραμμα για τον τομέα του παρθένου ελαιολάδου που υπέβαλε η ισπανική κυβέρνηση στις 23 Νοεμβρίου 1987, σχετικά με το οποίο απεστάλησαν επιπρόσθετα στοιχεία στις 10 Αυγούστου 1988 και στις 22 Σεπτεμβρίου 1988 σύμφωνα με τον κανονισμό (ΕΟΚ) αριθ. 355/77 του Συμβουλίου, εγκρίνεται.
2. Η έγκριση αυτή δεν καλύπτει επενδύσεις για έρευνα και ανάπτυξη στον τομέα της διάθεσης των αποβλήτων.
3. Η έγκριση του προγράμματος αυτού καλύπτει επίσης επενδύσεις για την αύξηση του δυναμικού των ελαιοτριβείων, δεδομένου ότι αυτό χρησιμοποιείται για την σμίκρυνση των περιόδων αποθεματοποίησης των ελαιών πριν από τη σύνθλιψη.
Άρθρο 2
Η παρούσα απόφαση απευθύνεται στο Βασίλειο της Ισπανίας.
Βρυξέλλες, 31 Ιανουαρίου 1989.

Labels: 3
17
18
6